
Nr. 4200/ 10 noiembrie 2023 
 
REFERAT DE APROBARE
privind aprobarea consumului mediu de carburanți pentru autoturismele, autovehiculele și motoutilajele aflate în dotarea Primăriei comunei Târgușor, județul Constanța
	Ţinând cont de prevederile art. 120 și art. 121 alin. (1) și alin. (20 din Constituția României, republicată, prevederile art. 3 și art. 4  din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, prevederile art. 7 alin. (2) din Codul Civil al României, adoptat prin Legea nr. 287/ 2009, republicat, cu modificările și completările ulterioare, prevederiel art. 14 alin. (3), alin. (4) și alin. (5) și art. 20 alin.(1) lit. e) și h) din Legea nr. 273/ 2006 privind finanțele publice locale, cu modificările și completările ulterioare și prevederile art. 139 alin. (1) şi alin. (3) lit. a) şi art. 196 alin. (1) lit. a) din Ordonanței de Urgență a Guvernului nr. 57/ 2019 privind Codul Administrativ, cu modificările şi completările ulterioare, este necesară aprobarea consumului mediu de carburanți pentru autoturismele, autovehiculele și motoutilajele aflate în dotarea Primăriei comunei Târgușor, județul Constanța.
         Aceasta se impune urmare prevederilor art. XXVII alin. (4), alin. (5), alin. (7) și alin. (9) din Legea nr. 296/ 2023 privind unele măsuri fiscal- bugetare pentru asigurarea sustenabilității financiare a României pe termen lung precum si Articolului UNIC  din Legea nr. 247/ 2002 pentru aprobarea Ordonanței Guvernului nr. 80/2001 privind stabilirea unor normative de cheltuieli pentru autoritățile și instituțiile publice.
	Se vor realiza consumurile de carburant pe fiecare compartiment în parte, cu efectivele aferente.
	În conformitate cu prevederile Legii nr. 247/ 2002 pentru aprobarea Ordonanței Guvernului nr. 80/ 2001 privind stabilirea unor normative de cheltuieli pentru autoritățile și instituțiile publice, propun: 
· Emiterea unei hotărâri prin care să se stabilească normative proprii prin consumul lunar de carburanți pentru vehiculele care deservesc aparatul propriu de specialitate al primarului și transportul elevilor;
· Pentru organizarea și desfășurarea procesului electoral, a referendumului, consumul de carburanți se suplimentează cu 25% pentru autovehicule pentru o perioadă de 2 luni înaintea datei la care au loc alegerile sau referendumul;
· Pentru activități specifice de intervenție, pe raza comunei Târgușor și în alte localități din județ, se aprobă un consum suplimentar de carburanți necesari în raport cu numărul de km și consumul normat de carburanți/ tipul de autovehicul înscris în norma de consum/ suta de km. Justificarea se va face prin documentul de transport persoane/ marfă și FAZ (fișa activității zilnice), ce vor sta la baza decontării lunare a consumului de combustibil.

       Având în vedere cele menţionate mai sus, se impune necesitatea adoptării unei hotărâri privind aprobarea consumului mediu de carburanți pentru autoturismele, autovehiculele și motoutilajele aflate în dotarea primăriei comunei Târgușor, județul Constanța. 
	In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

